АҞӘА, рашәара 21— Sputnik. Гагра, Аҟәа, Пицунда – Аԥсны аԥхын аԥсшьараз еиҳа ауаа зҭаауа ҭыԥқәоуп ҳәа адырра ҟанаҵоит аԥсшьараз анхарҭаҭыԥқәа заанаҵтәи рҿаҵаразы амаҵзура Tvil.ru иҟанаҵаз ареитинг аҟны.
Амаҵзура ареитинг шьақәнаргылеит ԥхынгәы 1 инаркны нанҳәа 31 2019 шықәса рзтәи аҿаҵара адыррақәа рыла.
Аԥхьатәи ахәба иара убасгьы иаҵанакит Гәдоуҭеи Цандрыԥшьи.
Гәдоуҭа анхарҭаҭыԥ уахыки-ҽнаки ахәԥса иартәоит 1,5 нызқь мааҭ, Аҟәа - 2,7 нызқь мааҭ.
Tvil.ru адыррақәа рыла, Аԥсны акурортқәа рҿы аԥсшьаҩцәа 10-14 мшы ԥсшьараҳәа иаҭаауеит.